Slovenskí pokroví hráči si už zvykli, že na Slovensku sa buď nehrá nič, alebo všetko naraz. Ako príklad si zoberieme pokrovo akčný Február 2017 a tri pokrové turnaje so skvelou garanciou, ale nelogickým načasovaním. Banco casino v Bratislave pravidelne osviežuje slovenskú pokrovú scénu o zaujímavý BANCO CASINO MASTERS, ktorý garantuje prizepool až €100,000! Vo februári sa jeho ďalšie vydanie uskutoční v dňoch od 15. 2. do 20. 2. 2017. Turnaju sa nedá nič vytknúť, štartovný stack v podobe 30,000 žetónov s možnosťou 1x re-entry počas každého flightu, 30 minútové blindy a prijateľný buy-in 150€+15€. Klasické štyri úvodné dni (vrátane 1x turbo flightu) dávaju priestor aj na vyzbieranie garancie. Niet pochýb, že tento turnaj si hráči obľúbili a je jednoznačne tým najlepším, čo môže slovenská pokrová scéna ponúknuť!
REBUY STARS KOŠICE GRAND OPENING
Manageri Rebuy Starsu opäť stlačili CTRL+C a máme tu košický Grand Opening s ich prvou odvážnou 100k garanciou a náhodne aj v rovnakých dátumoch od 16 – 20.2.2017. Pokristi si už nedočkavo mydlia ruky na overlay, ktorý je viac ako pravdepodobný. Turnaj nezachráni ani predpotopný formát v podobe TRIPLE CHANCE (6000/8000/10000). Nepriaznivou predzvesťou je už nepríjemné číslo hráčov 666, ktoré je potrebné na splnenie garancie. Neúplne informácie na stránke o finálovom dni a štruktúre zostanú klasikou a bez komentára.
Na svojej oficiálnej stránke Rebuy Stars píše o revolúcii vo svete hazardu, ktorý spôsobili na Slovensku. Nájdeme tu aj zložité súvetia o veľkolepých pokrových udalostiach a odvážnych projektoch, ktoré opäť prepíšu dejiny slovenského pokru. Realitou je, že Rebuy Stars zatiaľ nič neprepísal, iba zapĺňal známe slovenské pokrové portály článkami o obrovských overlayoch. Na ich stránke sa mi najviac páči jej responzívne spracovanie a výstižná veta: Svet Rebuy Stars je však naozaj úplne iný..
UNIBET DEEPSTACK OPEN
Novinkou na slovenskej scéne bude aj februárový UNIBET DSO, ktorý bude pozostávať z niekoľkých turnajov. Unibet DeepStack Open festivaly sa stali v zahraničí veľmi obľúbenými. V minulosti som mala možnosť zúčastniť sa turnajov pod záštitou herne Unibet v Kodani, belgickom Blankenbergu a a škótskom Glasgowe a atmosféra bola vždy výborná. Napriek pomerne vysokému buy-inu €550 a žiadnej garancie ide stále o kvalitný turnaj s dobrou nastavenou a hrateľnou deep štruktúrou (50k stack, 50 min.clock).
O kvalitnom načasovaní na slovenskej scéne, ale hovoriť v tomto prípade určite nemôžeme. Festival sa uskutoční od 23.2. do 26.2.2017, čiže iba 3 dni po skončení Banco Casino Masters s garanciou €100.000. Okrem logického faktu, že pokroví hráči budú doslova vyhadzaní z peňazí, by sa mal brať do úvahy ďalší fakt, ktorým je premiéra nového festivalu na slovenskej scéne. Ak festival skončí fiaskom a malou účasťou Unibet zakýva Slovensku ako to urobilo už v minulosti renomované World Poker Tour. Žiadná nová spolupráca, žiadne nové pokrové spestrenie pre hráčov a to všetko iba pre nesprávne nastavenie pokrových priorít klubu.
Banco Masters je typ turnaja, ktorý si už získal svojich pokrových fanúšikov a zo svojím ďalším vydaním by trpezlivo počkal aj do Marca. Februárovým poker highlightom so zaslúženou 100% pozornosťou sa mal jednoznačne tento mesiac stať Unibet Deepstack Open.
Na prelínanie dátumov v slovenskom pokrovom svete si každý z nás urobí vlastnú mienku. Vo všeobecnosti sa hráči stretávajú v názoroch, že to nie je nič pozitívne pre poker a jeho evolúciu na Slovensku. V konečnom dôsledku čítate subjektívny názor a momentálny pohľad na danú situáciu. Každej nadchádzajúcej pokrovej tour držíme palce a veľa pokrovej účasti. Prípadný neúspech predsa nevadí! Naši slovenskí pokroví hráči si už všetci zvykli, že na Slovensku sa buď nehrá nič, alebo všetko naraz!